કલમ ૧૪૨(૨એ)થી (૨ડી)ની જોગવાઈઓ અનુસાર, જો આકારણી અધિકારીને એમ લાગે કે, કરદાતાના કેસની હકીકતો તેમજ હિસાબોની જટિલતાને લક્ષમાં રાખતાં તેમજ આવકવેરા ખાતાના હિતમાં, કરદાતાના હિસાબો ઓડિટ કરાવવા જરૂરી છે, તો તે હેતુસર આકારણી અધિકારી આવકવેરા કમિશનર દ્વારા નિયુક્ત કરવામાં આવેલ કોઈ માન્ય ચાર્ટર્ડ એકાઉન્ટન્ટ દ્વારા કરદાતાને તેના હિસાબો વધુમાં વધુ છ મહિનાના સમયગાળા દરમિયાન ઓડિટ કરાવી તે સંબંધી યોગ્ય ઓડિટ રિપોર્ટ મેળવવા માટેનો આદેશ આપી શકશે.